google/wiki40b huggingface dataset:
Scott Walker (sanger)

Bakgrunn

Scott Walker car sønn av Noel Engel Snr og hans hustru Elizabeth Marie. Foreldrene ble skilt da han var seks år gammel. 
I 1973 giftet han seg i Las Vegas med Mette Teglbjaerg, som han hadde møtt mange år tidligere i København, da han bodde der en tid. De fikk én datter. Ekteskapet endte i skilsmisse på 1970-tallet.

Karriere

Han ble først kjent på midten av 1960-tallet da han var sanger og frontfigur for Popmusikkballader i orkesterarrangement i The Walker Brothers. Han gikk videre i en solokarriere som balanserte lette underholdningsballader og pop, men med en tilnærming av økende kunstnerisk nytenking i arrangement og perspektiv. Til tross for en rekke av kritikerroste album, tvang et stort fall i salg ham til å gå tilbake til enklere og mer publikumsvennlig popmusikk med liten egen kunstnerisk vri. Det førte til en gjenforening med The Walker Brothers på midten av 1970-tallet. Likevel kom sistnevnte også til å bevege seg i mer avansert og kunstnerisk retning.
Siden midten av 1980-tallet gjenopptok Walker sin solokarriere med drastisk å gjenoppfinne sine kunstneriske og komposisjonsmessige metoder og utga en rekke kritikerroste album. Disse kombinerte ikonisk sangstemme med en mer urolig tilnærming til modernistiske og postmodernistiske klassiske komposisjoner i kontrast til hans tidligere popsanger. Han fortsatte å utgi egne plater. Som plateprodusent eller gjestemusiker har han arbeidet samme med en rekke musikere, inkludert Pulp, Ute Lemper og Bat For Lashes. Walkers suksess har hovedsakelig vært i Storbritannia hvor hans tre første album nådde topp 10-listene. Han bodde i Storbritannia fra 1965 og ble britisk statsborger.
Skaun kirke

Bygget

De utvendige målene for kirkeskipet er 16,5 x 13,1 m. og for koret 7,35 x 9,2 m. 
Kirken har fire portaler; mot vest, nord og sør i skipet, og mot sør i koret. De mest forseggjorte er vest- og sørportalen i skipet. Inne i kirken er buen mellom skipet og koret en enkel spissbue med utstikkende vederlagssteiner. Steinhoggerarbeidet er av høy kvalitet og på portalene er det steinhoggermerke (personlige signaturer stenhoggerne satte på arbeidene sine) som også har blitt funnet på Nidarosdom-oktagonen. Enten har det vært steinhoggere fra Nidarosdomen i Skaun, eller så er portalsteinen hogget til i Trondheim og fraktet til Skaun.
I skipet er det to vindusåpninger på hver av langsidene (nord- og sørsiden) og i koret er det vindu mot nord, øst og sør.

Inventar

Alterfrontal er i unggotikk fra rundt 1250 og er en av svært få alterfrontaler som er bevart i sin opprinnelige kirke. Det har jomfru Maria med Jesubarnet som motiv. Dette er det eneste norske madonna-antemensale som fortsatt står i den kirken det ble laget for.
Altertavlen er i fra 1773 og er i barokkstil. Den har nattverden og korsfestelsen som motiv. 
Prekestolen er utskåret av Ole Biltsnider i 1665. Årstallet 1665 står på baldakinen over prekestolen.
Døpefonten er fra 1980 og er i tre.
Kirken har et mekanisk pipeorgel fra 1981. Det har 16 stemmer og er laget av Bruno Christensen og Sønner.
Kirkeklokken er fra 1754. På den er det innskrevet: «Gid denne klokke saa for kirkens folk maa lyde, at de af Guds ord maa forbedringsfrugter yde.»
UTC+04.00

UTC+4.00 er et belte av tidssoner som ligger fire timer før standardtiden UTC. I 2008 omfattet UTC+4.00 følgende områder:
Fergesambandet Gjermundshamn–Varaldsøy–Årsnes

Gjermundshamn–Varaldsøy–Årsnes er et fergesamband på fylkesvei 48 over Hardangerfjorden i Kvinnherad kommune.
Fergeforbindelsen betjenes av Norled med ferjene MF «Hordaland» og MF «Ullensvang». Overfarten mellom Gjermundshamn og Årsnes tar 20 minutter direkte og 40 minutter dersom fergen anløper Varaldsøy på veien. Delstrekningen Gjermundshamn–Varaldsøy tar 15 minutter, og strekningen Varaldsøy–Årsnes 25 minutter.
Gjermundshamn og Årsnes har opptil 29 daglige avganger, mens Varaldsøy har inntil ni daglige anløp.
Overfarten over Hardangerfjorden byr på naturskjønne omgivelser, rundt den forholdsvis brede fjorden strekker de omkransende fjellene seg til rundt 1500 meter og i det fjerne kan man på fine dager se Folgefonna beliggende bak fjellene på Kvinnherad-siden av fjorden.

Historie

Den første bilfergeruten ble opprettet i 1938 med anløp i Løfallstrand på østsiden av Hardangerfjorden, og Gjermundshamn, Varaldsøy, Mundheim og Omastrand på vestsiden, en overfartstid på rundt 2 timer. Veiutbyggingen på vestsiden av Hardangerfjorden gjorde at Omastrand ble avviklet som anløpssted i 1950. I 1955 passerte antall førte biler over Mundheim-Løfallstrand for første gang 1000 i juni, juli og august. I rutetabellen fra 1963 kan vi se at MF «Huglo» gjorde stopp i Rosendal en dag i uken, for å korrespondere med MS «Hardangerfjord» som gikk i Oddaruten.
I oktober 1963 åpnet veiforbindelsen mellom Mundheim og Gjermundshamn, og Mundheim ble lagt ned som fergestopp. Overfartstiden ble med det betraktelig kortet ned, ettersom ruten fra da gikk mellom Løfallstrand, Varaldsøy og Gjermundshamn. Overfarten fra Gjermundshamn til Løfallstrand tok omkring 25 minutter direkte, og 45 minutter via Varaldsøy, mens Varaldsøy–Løfallstrand tok 30 minutt. Gjermundshamn og Løfallstrand hadde før omleggingen opp til 23 daglige avganger. Sambandet ble trafikkert av MF «Kvinnherad» og MF «Rosendal» og i tillegg gikk MF «Jondal» om sommeren.
Den 1. juli 2010 åpnet fergekaien på Årsnes og denne erstattet Løfallstrand fergekai, hvilket innkortet overfarten med 5 minutter. Årsnes fergekai ligger lenger inne i Hardangerfjorden, cirka 5 minutter med kjøring fra Løfallstrand.
Scotch egg

Scotch egg er en engelsk rett bestående av et hardkokt egg omgitt av kjøttfarse som rulles i strøkavring og frityrstekes. Scotch egg serveres vanligvis med salat og pickles. Retten ble først produsert av delikatesseforretningen Fortnum & Mason i London i 1738, og er et av de tidligste eksempler på ferdigmat. Opprinnelsen til navnet er uklar – retten har ingen forbindelse med Skottland.
Scotch egg har i Storbritannia tradisjonelt vært brukt til picnic, laga for å spises fersk. I seinere tid har scotch egg fått et renommé som lavstatusmat etter hvert som plastikkpakka utgaver med simpel kjøttfarse er kommet på menyen hos bensinstasjoner og fast-food-kjeder. Miniutgaver av scotch eggs selges i britiske supermarkeder under navn som «savoury egg bites», «picnic eggs» eller liknende. Mange av disse har hakka egg som fyll og kan ha majones som tilbehør.
Scotch egg har i åras løp spredt seg til mye av den engelsktalende verden. I USA kan en få scotch egg i såkalte English-style puber og spisesteder; da er de gjerne servert varme med ulike dressinger eller varm sennepssaus.
UTC+08.00

UTC+08.00 er et belte av tidssoner som ligger åtte timer før standardtiden UTC. UTC+08.00 er en mulig kandidat for ASEAN Common Time. I 2008 omfattet UTC+08.00 følgende områder:
Panshi

Panshi (kinesisk: 磐石; pinyin: Pánshí) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 526 772 innbyggere i 1999.

Samferdsel

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Herculaisia melaleuca

Utseende

En nokså stor (30-42 millimeter), svart gullbasse. Pronotum har en bred stripe av lys (skittenhvit til gul) bestøvning på hver side, dekkvingene har et stort, skittenhvitt bestøvet felt i midten som ofte dekker mesteparten av vingeflaten. Hannen har et langt, båndformet, oppoverbøyd horn på snuten, dette er kløvet i spissen, forbeina er noe forlengede.

Utbredelse

Arten lever i Vietnam og det sørlige Kina.
Akevittruten

Akevittruten er Norges versjon av Skottlands berømte «The Malt Whisky Trail» – og man kan besøke gamle brennerier, storgårder og unike steder som har en tilknytning til akevitt.
Ticoplinae

Utseende

Middelsstore, forholdsvis langstrakte maurvepser. Hos denne gruppen varierer forskjellen i utseende mellom kjønnene fra nokså liten til svært stor.

Utbredelse

Gruppen er utbredt i Afrika, Palearktis og Sørøst-Asia.
Jens Glad Balchen

Biografi

Etter examen artium studerte Balchen på Norges tekniske høgskole (NTH) og ble sivilingeniør. Han tok deretter mastergrad ved Yale University i 1951. Tilbake i Norge ble han knyttet til NTH, hvor han opprettet et eget institutt i faget reguleringsteknikk, det var et av de første institutt i faget i hele verden. Han ble utnevnt til dosent i reguleringsteknikk ved daværende NTH i 1955. Fagfeltet ble omdøpt til teknisk kybernetikk i 1970-årene.  Han ble professor i 1962 og underviste frem til 1996. Han var professor emeritus i reguleringsteknikk ved Norges teknisk-naturvitenskapelige universitet i Trondheim frem til sin død.

Faglig innsats

Det var Jens Glad Balchen som bygget opp kybernetikkfaget ved NTH, og det ble en spydspiss for den grunnleggende forskningen og langsiktige studier innen automatiseringsfaget. De fleste norske sivilingeniører i faget fikk sin utdannelse under ham og opplevde ham som en stor inspirator og ideskaper.
Jens Glad Balchen var chartermedlem og en av medunderskriverne på papirene som førte til dannelsen av International Federation of Automatic Control – IFAC – da han deltok på et møte i Heidelberg i 1956. Denne organisasjonen er moderorganisasjon for Norsk Forening for Elektro og Automatisering – NFEA.
Balchen kombinerte det praktiske, intuitive og det teoretiske i konseptutvikling innen faget både når det gjaldt FoU-prosjekter på instituttet og i tekniske innretninger på hytta i Høvåg. I over 30 år var han opptatt av forskning og produktutvikling innen havforskning og akvakultur.

Heder

Balchen ble utnevnt som æresmedlem i NITO i 1954 – den tredje i rekken til å få denne utnevnelsen. Han ble også utnevnt til kommandør av St. Olavs Orden i 1996 og i 2006 ble han tildelt Gunnerusmedaljen.
Balchen ble i 2000 tildelt Rosingakademiets hederspris. I 2006 ble han Fellow of IFAC. Han hadde også blitt tildelt IEEE Centennial Medal Award, docteur honoris causa, Université de Liège, Belgia og NTNFs ærespris.
I 2012 ble Balchen stemt frem av det norske folk til å prege ett av Norwegian sine fly som såkalt "Halehelt".
Firefly

Bakgrunn

Serien er lagt 500 år inn i framtiden. Overbefolkning og utarming av ressursene på jorden har ført til at mange ble tvunget til å forlate sitt gamle solsystem for å finne seg et nytt hjem. De forlater jorden i store skip, og etter flere generasjoner finner de et stort solsystem med mange planeter og måner som kan forandres for å gjøre dem mer levelige for mennesker – såkalt terraforming. De sentrale planetene er rike, med store byer og høyt utviklet teknologi, mens planeter og måner i ytterkanten av solsystemet har forhold som minner mer om Det ville vesten på 1800-tallet, med nybyggere, hester, kveg, seksløpere og banditter, men ingen lov.
Etterhvert ble de sentrale planetene samlet under ett felles styre kalt Alliansen, mens de ytre planetene var uavhengige. Alliansen utviklet seg etterhvert til et styre med klare fascistiske trekk og gikk til krig mot de ytre planetene for å legge de under sitt styre. I Uavhengighetskrigen vant Alliansen mot de Uavhengige, men i serien har likevel de ytre planetene en viss frihet og uavhengighet.
I serien dominerer amerikansk språk og kultur, men det er et betydelig kinesisk innslag. Det reflekterer at på den tiden man forlot jorden dominerte de to supermaktene USA og Kina og at kinesisk språk og kultur hadde stor utbredelse. I serien skifter ofte rollefigurene mellom kinesisk og engelsk og kinesisk brukes ofte av de med lav status.

Handling

Seriens handling starter året 2517. Malcolm "Mal" Reynolds er tidligere veteran fra krigen på de Uavhengiges side. Han eier et nedslitt romskip av Firefly-klassen kalt Serenity som tar transportoppdrag og ymse andre oppdrag, lovlige eller ikke, for å skrape sammen nok inntekter til å holde skipet i gang og gi et levebrød for seg og mannskapet. Mannskapet får bryne seg mot kriminelle, Alliansens styrker, de svært voldelig Reaverene og de mystiske «blåhendene» som er hemmelige agenter for megaselskapet The Blue Sun Corporation. Mannskapet må balansere behovet for inntekter mot behovet for å holde en lav profil for å unngå de mange fiendene, mange ganger må de skyte seg ut av situasjoner og det har hendt at de flyktet hals over hode fra en planet, men er egentlig aldri i alvorlig trøbbel.
Det forandrer seg når Mal tar med en ung doktor og hans geniale, men ustabile søster River som passasjerer. Det viser seg at de flykter fra Alliansen som ikke skyr noe middel for å få tilbake River og de hemmelighetene hun bærer på. Mannskapet, som en gang kunne drive med sine saker relativt ubemerket, er nå presset mellom sentralmaktens ustoppelige militærstyrker og Reaverene i ytterkanten. De skal oppdage at den største faren kanskje finnes ombord på Serenity selv.
Handlingen i Firefly er preget av at serien ble kansellert så tidlig at plotlinjene ikke får utvikle seg fullt ut. Joss Whedon har sagt at han ønsker å fortsette serien, men det avhenger av hvor bra filmen Serenity gjør det og at FOX, som han ikke ønsker å samarbeide med, slipper rettighetene.
Breivik (Øygarden)

Breivik i Øygarden er en bygd i Øygarden kommune i Hordaland.
Breivik ligger på Ona, også kalt Oøy, omtrent 45 kilometer nordvest for Bergen. Statoils prosessanlegg for gass, Kollsnes, ligger like ved. Utenfor ligger Skogsøy og Herdlevær. I tidligere tider var Breivik en fiskerhavn med egen landhandel og rutebåtanløp.
I Breiviksundet finnes ennå spor etter fjæremannshus, små overnattingssteder for fjordbøndene som kom til kysten for å delta i fisket. Dette er hustufter og gjenstående små bygninger som kanskje går tilbake til mellomalderen eller forhistorisk tid. Kystverkets molo i Staven verner om gammelt naustmiljø.
Grunnkretser i Gjesdal kommune

Grunnkretser i Gjesdal kommune er delområder og grunnkretser som seksjonerer Gjesdal kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Firdobbel-dobbel

Diskutable firedobbel-dobbeler

Jerry West fra Los Angeles Lakers hadde 44 poeng, tolv returer, tolv målgivende pasninger og ti blokkeringer en kamp, men siden blokkeringer ikke ble offisielt talt, og uttrykket firdobbel-dobbel ikke hadde blitt introdusert, regnes ikke dette som en firdobbel-dobbel. Dette ville sannsynligvis vært en av de første firdobbel-dobbelene i NBAs historie.
Det kan diskuteres om Hakeem Olajuwon egentlig oppnådde denne bragden to ganger, men den ene gangen ble det avgjort etter kampen at hans ene målgivende pasning ikke var det likevel, men han har til tross for dette blitt kreditert denne målgivende pasningen i statistikken sin for denne kampen. Kampen der den målgivende pasningen ble trukket fra kampoppføringen ble spilt den 3. mars 1990 mot Golden State Warriors da Olajuwon spilte for Houston Rockets. I tillegg til de ni målgivende pasningene fik han 28 poeng, 18 returer og elleve blokkeringer uten at det ble spilt noen overtid.
Truger

Truger (av norrønt þrjúgr) er et fottøy som spennes på føttene og som brukes til å ferdes på dyp snø. Truger lages med en stor bæreflate slik at brukeren kan gå oppe på snøflaten i stedet for å bryte gjennom den for hvert skritt. 
Tidligere ble det også laget truger for hester, både i tre og metall.

Historie/utvikling

Truger eller trugelignende utstyr har blitt brukt like lenge som ski for å kunne bevege seg i snø. Til å begynne med var trugene kun en flat plate, gjerne med den klassiske tennisracketformen som man kan se i Donald Duck-historier. Materialene var da gjerne tau spent i kryss og tvers på i treramme. Festemekanismene besto gjerne av lær-remmer. Etter hvert har de utviklet seg til det mer moderne har det kommet inn et ledd slik at foten kan bevege seg i en mer naturlig bevegelse. Materialene er idag gjerne en aluminiumsramme med forskjellige syntetiske materialer i. Det er idag stor variasjon på festemekanismene, men de består i hovedsak av forskjellige remmer og gummistrikker.

Bruk/pris

Truger er blitt mer vanlig de siste årene, mye på grunn av snowboardets popularitet. De benyttes gjerne på toppturer, der man går på truger opp, og står på snøbrettet ned.
Et par truger kan koste alt fra 500 kroner og opp til flere tusen.
Jindřichův Hradec (distrikt)

Fullstendig liste over kommuner

Báňovice - Bednárec - Bednáreček - Blažejov - Bořetín - Březina - Budeč - Budíškovice - Cep - Červený Hrádek - České Velenice - Český Rudolec - Chlum u Třeboně - Číměř - Cizkrajov - Člunek - Dačice - Dešná - Deštná - Dívčí Kopy - Dobrohošť - Dolní Pěna - Dolní Žďár - Domanín - Doňov - Drunče - Dunajovice - Dvory nad Lužnicí - Frahelž - Hadravova Rosička - Halámky - Hamr - Hatín - Heřmaneč - Horní Meziříčko - Horní Němčice - Horní Pěna - Horní Radouň - Horní Skrýchov - Horní Slatina - Hospříz - Hrachoviště - Hříšice - Jarošov nad Nežárkou - Jilem - Jindřichův Hradec - Kačlehy - Kamenný Malíkov - Kardašova Řečice - Klec - Kostelní Radouň - Kostelní Vydří - Kunžak - Lásenice - Lodhéřov - Lomnice nad Lužnicí - Lužnice - Majdalena - Nová Bystřice - Nová Olešná - Nová Včelnice - Nová Ves nad Lužnicí - Novosedly nad Nežárkou - Okrouhlá Radouň - Peč - Písečné - Pístina - Plavsko - Pleše - Pluhův Žďár - Polště - Ponědraž - Ponědrážka - Popelín - Příbraz - Rapšach - Ratiboř - Rodvínov - Roseč - Rosička - Slavonice - Smržov - Staňkov - Staré Hobzí - Staré Město pod Landštejnem - Stráž nad Nežárkou - Strmilov - Stříbřec - Střížovice - Studená - Suchdol nad Lužnicí - Světce - Třebětice - Třeboň - Újezdec - Velký Ratmírov - Vícemil - Višňová - Vlčetínec - Volfířov - Vydří - Záblatí - Záhoří - Zahrádky - Žďár - Županovice
Rothschildia zacateca

Utseende

En middelsstor (vingespenn 75-80 millimeter) påfuglspinner med store vinger sammenlignet med kroppen. Vingene er mørkbrune hos hannene, mørkt brunrøde hos hunnene. Midt i hver vinge er det en stor, kantete, sølvfarget flekk, som hos denne arten er særlig stor, på bakvingene opptar de hvite flekkene mesteparten av arealet hos hannene, noe mindre hos hunnene. Utenfor dette er det et svart, hvitt og rosa tverrbånd.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er utbredt i Colombia og Peru.
History by Contract

History by Contract er en bok skrevet av fly- og luftfartshistorikerne, major William J. O'Dwyer, U.S. Air Force Reserve (ret.) og Stella Randolph om flypioneren Gustave Whitehead. Boken omhandler en avtale mellom Smithsonian Institution og Orville Wrights bobestyrer, som fastsatte at Smithsonian, som et vilkår for å eie og stille ut Wright Flyer fra 1903, må anerkjenne og merke den som det første fly som foretok en bemannet kontrollert flyvning.
Forfatterne av boken kunne fremlegge bevis som de hevder viser at Smithsonian bevisst ignorerte Whiteheads arbeid for å ikke bryte avtalen med Wrights bobestyrer.
Forfatterne påstod at Smithsonian underslo fakta. De, og andre forskere hevdet at Whitehead foretok den første vellykkede flytur i august 1901, mer enn to år før brødrene Wright.

Historien bak avtalen

Avtalen avsluttet en bitter konflikt som eksisterte mellom Orville Wright og Smithsonian over æren over å ha utviklet det første flyet som gjennomførte en kontrollert, vedvarende flyvning. Etter korte tester med sterkt modifisert fly Langley Aerodrome utført av Glenn Curtiss i 1914,  hevdet Smithsonian at Langley Aerodrome, bygget av tidligere Smithsonian sekretær Samuel Langley uten hell testet det kort tid før Wrights flyvning på Kitty Hawk i 1903 og at brødrene Wright var de første.Orville mente at påstanden «perverterte» historien og nektet å donere 1903 Kitty Hawk Flyer til Smithsonian, utlåning det i stedet til Science Museum, London i 1928. Da Smithsonian endret sin stilingtsgen i1942, sa Orville seg enige om å ta Flyer tilbake til USA. Flyet var i beskyttende oppbevaring i Storbritannia under Andre verdenskrig, og kom ikke tilbake til USA før i 1948, da avtalen ble signert forvaltere av Orville Wrights  dødsbo etter hans død.
Kritikere av avtalen hevdet at det er en interessekonflikt som fortsetter å forstyrre Smithsonian vilje til forskning og anerkjenne noen som kan ha gjort en foretatt en vellykket flyvning før 17. desember 1903.
Striden ble fornyet i 2013 da Jane's All the World's Aircraft skrev en lederartikkel at Whitehead, ikke brødrene Wright, var den første som gjennomførte en vellykket flyvning. En måned senere uttalte Jane's eiere at det var redaktørens oppfatning, ikke Jane's eiere.
Som følge av den negative publisitet om avtalen uttalte National Air and Space Museums ledende kurator, Tom Crouch: «kontrakten er fortsatt i kraft i dag, en sunn påminnelse om en mindre enn eksemplarisk øyeblikk i Smithsonian historie. I løpet av årene har personer som argumenterer for andre fordringshavere til æren for å ha dengjennomført den første flyvningen, har hevdet at kontrakten er hemmelig . Det er den ikke. Jeg har sendt mange kopier på forespørsel. Kritikere har også hevdet at ingen av Smithsonians medarbeidere noensinne ville være villig til å støtte dette, av risiko for å miste en nasjonal skatt. Jeg kan bare håpe at overbevisende bevis for en tidligere flyvning blir presentert, mine kolleger og jeg vil ha mot og ærlighet til å innrømme de nye bevis og risiko for miste Wright Flyer»
Cacophrissus

Utseende

Middelsstore, avlange, brunlige trebukker. Antennene er tynne og av varierende lengde, pronotum avrundet, dekkvingene jevnbrede. Beina er middels lange og nokså slanke.

Utbredelse

Slekten er kjent fra Arizona og den nordlige delen av Mexico (Baja California, Oaxaca, Sinaloa og Guerrero).
Qiushi

Qiushi (kinesisk: 求是, pinyin: Qíushì; som betyr «Søk sannheten») er et kinesisk kommunistisk politisk tidsskrift som utgis av Den sentrale partiskole og Det kinesiske kommunistiske partis sentralkomite. Det utkommer annenhver uke.
Qiushi ble lansert 16. juni 1988. Det overtok som et kommunistisk tidsskrift for politisk teori etter tidsskriftet Hongqi («Røde Fane»), som ble nedlagt i mai 1988. Qiushi skulle etter anvisning fra Folkerepublikkens leder Deng Xiaoping reflektere det endrede politiske klima i landet, og distanserte fra fortidens tanker om en vedvarende klassekamp til fordel for en mer pragmatisk tilnærming til de politiske og samfunnsmessige prosesser. Tidsskriftet har sitt viktigste nedslagsfelt blant høyere partifunksjonærer i Kina.
Albert Autenrieth

Liv

Han var sønn av en tysk embetsmann. Fra 1830 til 1833 studerte han teologi ved Universitetet i Tübingen, før han av politiske grunner (han var medlem av et Burschenschaft) måtte forlate universitetet og slå seg ned i Zürich. Fra 1834 var han ansatt ved en skole i Liverpool, og i 1839 kom han til Norge.
I 1840 ble han immatrikulert ved Universitetet i Christiania, og 1843 ansatt som lærer i tysk ved Krigsskolen. Fra 1845 underviste han også i levende språk ved Den militære høyskolen. I mange år var han også bibliotekar ved Krigsskolen.
I 1864 gikk han av som lærer ved Den militære høyskolen, da språkundervisningen der ble nedlagt. I 1868 fikk han avskjed med pensjon fra Krigsskolen.
Han var gift med Wilhelmine Grell (1827–1880), en kjøpmannsdatter fra Hamburg. Sammen med henne opprettet og drev han Fru Autenrieths Pikeskole. I 1868 overlot de skolen til andre, og kort etter flyttet de tilbake til Tyskland.
Autenrieth utga flere norske lærebøker i tysk, engelsk og fransk.
Lys Assia

Liv og virke

Som ung jente var hun danser, men etter å ha fått skryt som sanger gikk hun i 1940 fra å være danser til å bli sanger.
Hun vant den første Eurovision Song Contest i 1956 for hjemlandet, men hun hadde også vært med i den tyske nasjonale finalen samme år. Hun deltok også for Sveits i 1957 og 1958.
Hun deltok på diverse samlinger og arrangementer knyttet til Eurovision Song Contest.
Sodalitet

En sodalitet, også kjent som en bønneforening eller konfraternitet, er en eldre betegnelse innen katolisismen for en kirkelig lekbevegelse. Katolske sodaliteter kunne dessuten omfatte ordener, klostre eller konventer.